b'\n_START_ARTICLE_\nScooby Doo\n_START_SECTION_\nDespre serial\n_START_PARAGRAPH_\nCei patru tineri \xc8\x99i Scooby Doo! (oficial numi\xc8\x9bi "Mistere SRL", cu toate c\xc7\x8e nu se face referire la acest nume \xc3\xaen seria original\xc7\x8e) se plimb\xc7\x8e prin lume \xc3\xaentr-o ma\xc8\x99in\xc4\x83 numit\xc4\x83 "The Mystery Machine"(rom. "Ma\xc8\x99ina Misterelor"), \xc8\x99i rezolv\xc4\x83 mistere legate de fantome \xc8\x99i alte for\xc8\x9be supranaturale. La sf\xc3\xa2r\xc8\x99itul fiec\xc7\x8erui episod, for\xc8\x9bele supranaturale au explica\xc8\x9bii ra\xc8\x9bionale, de obicei infractori \xc3\xaen m\xc7\x8e\xc8\x99ti \xc8\x99i costume, folosind efecte speciale pentru a speria \xc8\x99i a distrage aten\xc8\x9bia. Versiunile mai t\xc3\xa2rzii ale serialului con\xc8\x9bin diferite varia\xc8\x9bii ale supranaturalului, \xc8\x99i include personaje ca v\xc7\x8erul lui Scooby, Scooby-Dum \xc8\x99i nepotul lui Scooby, Scrappy-Doo pe l\xc3\xa2ng\xe1\xba\xaf personajele originale, sau chiar \xc3\xaen locul lor._NEWLINE_\xc3\x8en 1968 un num\xc4\x83r de organiza\xc8\x9bii conduse de p\xc4\x83rin\xc8\x9bi, denumit\xc4\x83 Action for Children\'s Television sau ACT au organizat proteste vocale legate de prea mult\xc4\x83 violen\xc8\x9b\xc4\x83 \xc3\xaen serialele de s\xc3\xa2mb\xc4\x83t\xc4\x83 diminea\xc8\x9ba. Multe dintre aceste proteste s-au referit la produc\xc8\x9biile Hanna-Barbera, Space Ghost \xc8\x99i The Herculoids care au fost anulate \xc3\xaen 1969 din cauza presiunilor celor de la ACT. Membri ai acestori organiza\xc8\x9bii au urm\xc4\x83rit Hanna-Barbera \xc8\x99i alte studiouri de anima\xc8\x9bie pentru a se asigura c\xc4\x83 noile desene vor fi sigure pentru copii. Fred Sliverman, director executiv \xc3\xaen fruntea programelor pentru copii pentru cei de la canalul CBS la acea vreme caut\xc4\x83 un program care s\xc4\x83 revitalizeze emisiunile de S\xc3\xa2mb\xc4\x83t\xc4\x83 diminea\xc8\x9ba \xc8\x99i el a organizat grupurile care au urm\xc4\x83rit Hanna-Barbera \xc8\x99i celelate studiori de anima\xc8\x9bii. Rezultatul a fost, The Archie Show, bazat pe cartea cu glume pentru adolescen\xc8\x9bi a lui Bob Montana. Au avut succes \xc8\x99i numerele muzicale The Archies difuzate \xc3\xaen timpul fiec\xc4\x83rui program (dintre care cel mai de succes a fost \xe2\x80\x9cShugar , shugar\xe2\x80\x9d)._NEWLINE_Silverman a vrut s\xc4\x83-\xc8\x99i extind\xc4\x83 succesul \xc8\x99i i-a contactat pe William Hanna \xc8\x99i Joseph Barbera pentru a discuta posibilitatea cre\xc4\x83rii unui alt show bazat pe un grup de adolescen\xc8\x9bi care c\xc3\xa2nt\xc4\x83 rock dar cu un element \xc3\xaen plus: ace\xc8\x99ti adolescen\xc8\x9bi s\xc4\x83 rezolve mistere \xc3\xaen timpul liber. Silverman \xc8\x99i-a imaginat noul show ca o \xc3\xaencruci\xc8\x99are \xc3\xaentre emisiunea anilor 40\xe2\x80\x99 I Love a Mystery radio serials \xc8\x99i popularul show de la \xc3\xaenceputul anilor 60\xe2\x80\x99, The Many Loves of Dobie Gillis. Hanna \xc8\x99i Barbera au \xc3\xaemp\xc4\x83r\xc8\x9bit sarcina cu doi dintre cei mai buni scriitori ai lor, Joe Ruby \xc8\x99i Ken Spears \xc8\x99i cu designerul Iwao Takamoto. Conceptul original al noului lor show purta numele Mysteries Five (Cei cinci misterio\xc8\x99i) \xc8\x99i \xc3\xaei avea \xc3\xaen prim-plan pe cinci adolescen\xc8\x9bi (Geoff, Mike, Kelly, Linda, \xc8\x99i fratele Lindei "W.W.") \xc8\x99i c\xc3\xa2inele lor Too Much (Prea Mult) care c\xc3\xa2nta \xc8\x99i el \xc3\xaen trupa intitulat\xc4\x83  "The Mysteries Five" la ni\xc8\x99te tobe \xe2\x80\x9cbango\xe2\x80\x9d. Iar c\xc3\xa2nd cei cinci nu erau pe scen\xc4\x83, ei rezolvau mistere care includeau fantome \xc8\x99i mon\xc8\x99tri. _NEWLINE_Ruby \xc8\x99i Spears nu se puteau decide dac\xc4\x83 Too Much s\xc4\x83 fie un c\xc3\xa2ine mare \xc8\x99i fricos sau un c\xc3\xa2ine mic \xc8\x99i fioros. C\xc3\xa2nd cei doi s-au hot\xc4\x83r\xc3\xa2t au ajuns la concluzia c\xc4\x83 Too Much s\xc4\x83 fie un c\xc3\xa2ine danez amuzant. Ruby \xc8\x99i Spears s-au temut c\xc4\x83 varianta unui c\xc3\xa2ine danez va fi prea asem\xc4\x83n\xc4\x83toare cu un alt personaj comic, Marmaduke, \xc3\xaens\xc4\x83 Barbera i-a asigurat c\xc4\x83 acest lucru nu se va \xc3\xaent\xc3\xa2mpla. Takamoto s-a dus la o coleg\xc4\x83 de studio care din \xc3\xaent\xc3\xa2mplare avea \xc8\x99i o cresc\xc4\x83torie de c\xc3\xa2ini danezi \xc8\x99i dup\xc4\x83 ce s-a informat care sunt principiile de baz\xc4\x83 a acestui c\xc3\xa2ine, Takamoto a \xc3\xaenceput s\xc4\x83 \xc3\xaencalce majoritatea caracteristicilor de baz\xc4\x83 \xc8\x99i s\xc4\x83-l creeze astfel pe Too Much cu picioare mai groase, b\xc4\x83rbie dubl\xc4\x83 dar \xc8\x99i alte modific\xc4\x83ri de acest gen. Pe c\xc3\xa2nd serialul a fost gata, Silverman a mai facut c\xc3\xa2teva schimb\xc4\x83ri: Geoff \xc8\x99i Mike au devenit un singur personaj numit Ronnie (mai t\xc3\xa2rziu avea s\xc4\x83 fie numit Fred), Kelly a fost redenumit\xc4\x83 Daphne, pe Linda are s\xc4\x83 o cheme Velma, iar Shaggy (fostul \xe2\x80\x9cW.W.\xe2\x80\x9d) nu mai este fratele ei._NEWLINE_De asemenea Silverman nu era \xc3\xaenc\xc3\xa2ntat de numele Mysteries Five a\xc8\x99a c\xc4\x83 l-a schimbat \xc3\xaen Who\'s S-S- Scared? (Cine-i spe-spe-speriat?). Acum, Silverman a prezentat \xe2\x80\x9eWho\'s S-S- Scared?\xe2\x80\x9d celor de la postul CBS pentru sezonul 1969-1970 de desene de s\xc3\xa2mb\xc4\x83t\xc4\x83 diminea\xc8\x9ba. \xc3\x8ens\xc4\x83 s-a constatat c\xc4\x83 desenele erau mult prea \xc3\xaenfrico\xc8\x99\xc4\x83toare pentru copii a\xc8\x99a c\xc4\x83 desenul a fost trimis \xc3\xaenapoi pentru modific\xc4\x83ri. Ruby \xc8\x99i Spears s-au chinuit s\xc4\x83 fac\xc4\x83 desenul mai comic \xc8\x99i mai pu\xc8\x9bin \xc3\xaenfrico\xc8\x99\xc4\x83tor. Astfel au renun\xc8\x9bat la ideea trupei rock \xc8\x99i s-au concentrat mai mult pe Shaggy \xc8\x99i Too Much. Conform lui Ruby \xc8\x99i Spears Silverman a fost inspirat de refrenul "doo-be- doo-be-doo" pe care l-a auzit la sf\xc3\xa2r\xc8\x99itul unui c\xc3\xa2ntec a\xc8\x99a c\xc4\x83 l-au redenumit pe Too Much in Scooby-Doo \xc8\x99i au re-reschimbat numele show-ului \xc3\xaen Scooby-Doo, Where Are You! Spectacolul proasp\xc4\x83t modificat a fost apoi retrimis celor de la CBS care au aprobat produc\xc8\x9bia lui._NEWLINE_Scooby-Doo, Where Are You! \xc8\x98i-a f\xc4\x83cut apari\xc8\x9bia pe postul American CBS s\xc3\xa2mb\xc4\x83t\xc4\x83 \xc3\xaen 13 septembrie 1969 cu primul s\xc4\x83u episod \xe2\x80\x9cWhat A Night For A Knight\xe2\x80\x9d. Vocile originale apar\xc8\x9bin lui: Don Messick ca Scooby-Doo, Casey Kasem ca Shaggy, Frank Welker ca Fred, Nicole Jaffe ca Velma \xc8\x99i Stefanianna Christopherson ca Daphne. \xc3\x8en anul 1969 au fost create 17 episoade cu Scooby-Doo. Rolurile fiec\xc4\x83rui personaj sunt puternic definite \xc3\xaen fiecare episod al seriilor: Fred este liderul \xc8\x99i detectivul determinat, Velma este cea inteligent\xc4\x83 care analizeaz\xc4\x83 \xc3\xaentotdeauna situa\xc8\x9bia, Daphne este mai mult un pericol public \xc8\x99i cea mai vulnerabil\xc4\x83, iar Shaggy \xc8\x99i Scooby-Doo sunt o fire la\xc8\x99\xc4\x83, mai mult determina\xc8\x9bi de foame dec\xc3\xa2t de dorin\xc8\x9ba de a rezolva mistere. \xc3\x8en versiunile mai noi fiecare personaj are u\xc8\x99oare schimb\xc4\x83ri de caracter cele mai vizibile sunt la Daphne care \xc3\xaen seriile dintre 1990 \xc8\x99i 2000 \xc8\x99tie numeroase tipuri de karate \xc8\x99i se poate ap\xc4\x83ra singur\xc4\x83. Scenariul fiecarui episod este strict respectat \xc8\x99i decurge \xc3\xaen urm\xc4\x83toarea ordine: ga\xc8\x99ca d\xc4\x83 accidental peste o creatur\xc4\x83 sau un monstru despre care apoi afl\xc4\x83 ca terorizeaz\xc4\x83 \xc3\xaemprejurimile de ceva timp. Ace\xc8\x99tia \xc3\xae\xc8\x99i ofer\xc4\x83 ajutorul \xc3\xaen a rezolva misterul \xc8\x99i \xc3\xaen timp ce caut\xc4\x83 suspec\xc8\x9bi \xc8\x99i indicii, ga\xc8\x99ca (\xc3\xaen special Sahggy \xc8\x99i Scooby) dau peste monstrul c\xc4\x83utat \xc8\x99i sunt adesea urm\xc4\x83ri\xc8\x9bi de acesta. Spre final c\xc3\xa2nd descoper\xc4\x83 destule indicii pentru a se convinge c\xc4\x83 mostrul lor nu este un monstru adev\xc4\x83rat decid s\xc4\x83-l captureze cu o capcan\xc4\x83 pe care o inventeaz\xc4\x83 \xc3\xaentotdeauna Fred. Apoi predau \xe2\x80\x9cmonstrul\xe2\x80\x9d poli\xc8\x9biei \xc8\x99i explic\xc4\x83 foarte clar cazul. \xc3\x8entotdeauna ultima replic\xc4\x83 a vinovatului este \xe2\x80\x9c\xc8\x98i a\xc8\x99 fi sc\xc4\x83pat dac\xc4\x83 nu era\xc8\x9bi voi copii b\xc4\x83g\xc4\x83cio\xc8\x99i!\xe2\x80\x9d Scooby-Doo, Where Are You! A avut un mare succes pe CBS \xc8\x99i ace\xc8\x99tia au mai cerut o serie de episoade din care au f\xc4\x83cut sezonul doi \xc3\xaen anul 1970. Cele 8 episoade din 1970 erau u\xc8\x99or diferite fa\xc8\x9b\xc4\x83 de cele din primul sezon prin faptul c\xc4\x83 acestea con\xc8\x9bineau \xc8\x99i mai multe scene de umor, piese muzicale pentru momentele \xc3\xaen care ga\xc8\x99ca era urm\xc4\x83rit\xc4\x83 de mostru dar \xc8\x99i alte schimb\xc4\x83ri care au \xc3\xaembun\xc4\x83t\xc4\x83\xc8\x9bit fa\xc8\x9ba serialului. \xc3\x8en 1972 dup\xc4\x83 25 de ore \xc8\x99i jum\xc4\x83tate de episoade Scooby-Doo, producatorii au trecut la emisiuni de o or\xc4\x83 \xc8\x99i le-au numit The New Scooby-Doo Movies, fiecare episod av\xc3\xa2nd un invitat surpriz\xc4\x83, printre ace\xc8\x99tia s-au num\xc4\x83rat: Harlem Globetrotters, the Three Stooges on Knotts, Sonny & Cher, Batman & Robin \xc8\x99i Stan & Bran. \xc3\x8en fiecare episod fiecare dintre ei a ap\xc4\x83rut de cel pu\xc8\x9bin 2 ori. Dup\xc4\x83 2 sezoane \xc8\x99i 24 de episoade \xc3\xaen noul format \xc3\xaen perioada 1972 -1974 spectacolul a mers pe relu\xc4\x83ri ale episoadelor originale p\xc3\xa2n\xc4\x83 c\xc3\xa2nd Scooby-Doo s-a mutat pe postul ABC \xc3\xaen 1976.\n_START_SECTION_\nAnii la postul ABC\n_START_PARAGRAPH_\nApari\xc8\x9bia lui Scrappy-Doo la seriile Scooby-Doo \xc3\xaen 1979 va coincide cu o schimbare \xc3\xaen formula episoadelor Scooby-Doo odat\xc4\x83 cu apari\xc8\x9bia show-ului Scooby-Doo and Scrappy-Doo Noi episoade \xc3\xaen format de Scooby-Doo Where Are You! au fost create \xc3\xaen urm\xc4\x83toarele 3 sezoane(1976-1977, 1977-1978, 1978-1979) \xc3\xaen aceste episoade apare frecvent \xc8\x99i v\xc4\x83rul mai \xc3\xaencet la minte al lui Scooby-Doo, Scooby-Dum. Episoadele Scooby Doo produse \xc3\xaen aceast\xc4\x83 perioad\xc4\x83 au fost puse \xc3\xaempreun\xc4\x83 \xc8\x99i creeaz\xc4\x83 \xe2\x80\x9cThe Scooby-Doo Show\xe2\x80\x9d. \xc3\x8en sezonul 1979-1980 apare un nou show intitulat Scooby-Doo and Scrappy-Doo \xc3\xaen care apare \xc8\x99i micul nepot al lui Scooby, Scrappy. Acest show reu\xc8\x99e\xc8\x99te s\xc4\x83 readuc\xc4\x83 interesul \xc3\xaen episoadele Scooby-Doo \xc8\x99i datorit\xc4\x83 succesului produc\xc4\x83torii au fost nevoi\xc8\x9bi s\xc4\x83 se concentreze asupra lui Scrappy-Doo \xc8\x99i s\xc4\x83-i lase \xc3\xaen urm\xc4\x83 pe Fred, Velma \xc8\x99i Daphne. De asemenea noul show a adus schimb\xc4\x83ri la formatul episoadelor acesta av\xc3\xa2nd 3 episoade a c\xc3\xa2te 7 minute fiecare. O alt\xc4\x83 schimbare a fost c\xc4\x83 \xc3\xaen aceste mini-episoade mon\xc8\x99trii care \xc3\xaen trecut s-au dovedit fal\xc8\x99i acum sunt reali. Daphne s-a re\xc3\xaentors pe \xe2\x80\x9cscen\xc4\x83\xe2\x80\x9d pentru noile episoade The All-New Scooby and Scrappy-Doo Show din 1983, \xc3\xaen format de c\xc3\xa2te 2 episoade de 11 min. Aceast\xc4\x83 versiune a show-ului a durat 2 sezoane \xc3\xaen cel de-al doilea purt\xc3\xa2nd numele \xe2\x80\x9cThe New Scooby-Doo Mysteries\xe2\x80\x9d \xc3\xaen care Fred \xc8\x99i Velma ap\xc4\x83reau regulat. \xc3\x8en 1985 a debutat serialul \xe2\x80\x9cThe 13 Ghosts of Scooby-Doo\xe2\x80\x9d("Cele 13 fantome ale lui Scooby-Doo\xe2\x80\x9d care avea ca personaje principale pe Daphne, Shaggy, Scooby, Scrappy \xc8\x99i Flim-Flam, dar \xc8\x99i alte personaje. \xc3\x8en aceast\xc4\x83 serie personajele c\xc4\x83l\xc4\x83toreau \xc3\xaen jurul lumii pentru a prinde \xe2\x80\x9ccele mai rele spirite de pe fa\xc8\x9ba p\xc4\x83m\xc3\xa2ntului\xe2\x80\x9d. Primul episod din \xe2\x80\x9cThe 13 Ghosts of Scooby-Doo\xe2\x80\x9d a fost difuzat \xc3\xaen martie 1986. Dup\xc4\x83 aceast\xc4\x83 serie Hanna-Barbera a produs \xe2\x80\x9cA Pup named Scooby-Doo\xe2\x80\x9d ("Un c\xc4\x83\xc8\x9bel numit Scooby-Doo\xe2\x80\x9d) care a fost difuzat pe ABC \xc3\xaen 1988. Acest show a fost un succes \xc8\x99i a durat p\xc3\xa2n\xc4\x83 \xc3\xaen 1991.'